﻿ Descoperiri arheologice importante la Dudeștii Vechi (jud Timiș) realizate de arheologi români și germani de Conf univ dr George V Grigore Constatăm din ce în ce mai mult că în ultimii ani instituțiile românești ce au în grijă cercetarea trecutului acestor plaiuri de poveste colaborează în mod fructuos cu instituții asemănătoare de peste hotare Unul dintre aceste proiecte este cel desfășurat la Dudeștii Vechi (jud Timiș), în perioada iulie- august , în cadrul unei campanii de cercetare internaţională la punctul cunoscut ca „Movila lui Deciov”, un proiect al Muzeului Național al Banatului, alături de Universitatea „Eberhardt Karls” din Tubingen (Germania) Aceste săpăturiau scos la iveală două structuri arheologice masive, formate din depuneri succesive de material arheologic și straturi de cenușă consistentă Săpăturile la situl „Movila lui Deciov” au fost reluate de Muzeul Naţional al Banatului mai întâi în anul , prin intermediul arheologului Dan Ciobotaru şi al unui colectiv de specialiști din Canada Cu această ocazie au fost realizate primele prospecțiuni magnetometrice din zona Dudești Vechi La campania de săpături din acest an a participat și un grup de studenți, masteranzi și doctoranzi ai Universității din Tubingen, condus de prof dr Raiko Krauss Printre artefactele descoperite se regăsesc vase ceramice decorate cu motive specifice primei culturi de crescători de animale și agricultori care pătrund în Câmpia bănățeană, în mileniul al VI – lea î Hr (acum de ani) Acești agricultori timpurii introduc tehnologia arderii lutului și ceramicii, construiesc case din lemn și lut, folosesc unelte din os și piatră cioplită și șlefuită Fragmentele de statuete din lut relevă existența unui ansamblu de credințe și mituri viabile de-a lungul mai multor secole Ritualurile casnice sunt dezvăluite și prin descoperirea unor fragmente de văscioare utilizate la fumigații și iluminat Cercetările vor continua pe parcursul anului viitor cu dezvelirea celui mai vechi nivel de locuire din așezare Localitatea Dudeştii Vechi (fosta Beşenova Veche) se află situată în partea de vest a judeţului Timiş, la Km vest de oraşul Sânnicolau Mare, pe valea a două râuri:Aranca şi Gornija Condiţiile prielnice de trai ale zonei şi apropierea de marile culoare de migraţie reprezentate de văile marilor râuri Mureş şi Tisa au făcut ca aceste locuri să fie locuite de oameni din cele mai vechi timpuri De aceea, zona este (surprinzător pentru mulţi) extraordinar de bogată în vestigii arheologice şi ar fi de lucru mulţi ani de acum înainte pentru fi studiate toate siturile arheologice Surse:renasterea ro; ziareromania ro; ziuadevest ro; ziare com; stiritransilvania ro https://neculaifantanaru com https://neculaifantanaru com/en/